આ બધું કંઈ ગ્રંથસ્થ ન થાય. ગ્રંથસ્થ થયું માત્ર એમનું થોડું જ વાંગ્મય. એ પણ ભદ્ર, અમદાવાદમાં. પ્રેમાભાઈ હોલમાં આજે પણ જેની ઑફિસ છે તે ગુજરાત વિધાનસભાએ સામેથી માગીને પ્રગટ કર્યું. ‘વનવગડાના વાસી’ નામનું એ પુસ્તક એમણે ‘વનેચર’ના નામે જ આપ્યું અને એમાં પક્ષીઓ ઉપરાંત સરીસૃપો, પશુઓ, કીટકો અને પ્રકૃતિ વિષે ભરપૂર માહિતી આપી દીધી. હરિનારાયણ આચાર્યને એ કામ માટે રણજિતરામ સુવર્ણચંદ્રક મળેલો.